กรมการกงสุล

กรมการกงสุล มีภารกิจเกี่ยวกับการดำเนินการด้านการกงสุล โดยการเสนอความเห็นเกี่ยวกับนโยบายและแผนงานด้านการกงสุล กำหนดระเบียบด้านการกงสุล ประสาน สนับสนุนการทำงานของสถานเอกอัครราชทูต สถานกงสุลใหญ่ และสถานกงสุลกิตติมศักดิ์ของไทยในต่างประเทศ เพื่อปกป้อง คุ้มครอง ดูแลและช่วยเหลือและผลประโยชน์ของคนไทยในต่างประเทศให้ทั่วถึง และบทบาทที่เป็นที่รู้จักคือ การออกหนังสือเดินทางไม่ต้องออกนอกเมือง! เปิดเพิ่มสำนักงานหนังสือเดินทางชั่วคราว ที่ MBK Center ชั้น 5

ภารกิจ และหน้าที่
เสนอความเห็นเพื่อกำหนดนโยบายและแผนด้านการกงสุล รวมทั้งกำหนดระเบียบด้านการกงสุล
ประสาน สนับสนุน และกำกับ ดูแลสถานอัครราชทูต สถานกงสุลใหญ่ และสถานกงสุลกิตติมศักดิ์ของไทยในต่างประเทศ ตลอดจนประสานงานและให้ความร่วมมือกับหน่วยราชการของไทยทั้งในประเทศและต่าง ประเทศในการดำเนินเกี่ยวกับการกงสุลให้เป็นไปตามกฎหมายและระเบียบของทางราชการ ทั้งนี้ โดยสอดคล้องกับอนุสัญญากรุงเวียนนาว่าด้วยความสัมพันธ์ทางกงสุล พ.ศ. 2506 สนธิสัญญา ความตกลงระหว่างประเทศ และกฎเกณฑ์แห่งกฎหมายจารีตประเพณีระหว่างประเทศที่เกี่ยวกับงานด้านการกงสุล
ดำเนินการเกี่ยวกับหนังสือเดินทางและเอกสารการเดินทางให้แก่คนสัญชาติไทย
ดำเนินการเกี่ยวกับการตรวจลงตราและเอกสารการเดินทางสำหรับคนต่างด้าว
ดำเนินการเกี่ยวกับการคุ้มครอง ดูแล รักษาผลประโยชน์และช่วยเหลือคนสัญชาติไทยและนิติบุคคลสัญชาติไทย รวมทั้งเรือและอากาศยานไทยในต่างประเทศ
ดำเนินการเกี่ยวกับงานสัญชาติ งานนิติกรณ์ งานทะเบียนราษฎร์ และทะเบียนครอบครัว คนไทยในต่างประเทศ และเรื่องอื่น ๆ ตามอำนาจหน้าที่บัญญัติไว้ในกฎหมายและระเบียบของทางราชการตลอดจนการดำเนิน การเกี่ยวกับความร่วมมือระหว่างประเทศในกระบวนการยุติธรรม
กำหนดอัตราค่าธรรมเนียม ค่าทำการ และค่าใช้จ่ายอื่น ๆ ในงานที่เกี่ยวกับการกงสุล ตามที่บัญญัติไว้ในกฎหมายและประกาศของกระทรวงการต่างประเทศ
ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย

หน่วยงานในสังกัดกรมการกงสุล
สำนักงานเลขานุการกรม
กองคุ้มครองและดูแลผลประโยชน์คนไทยในต่างประเทศ
กองตรวจลงตราและเอกสารเดินทางคนต่างด้าว
กองสัญชาติและนิติกรณ์
กองหนังสือเดินทาง

 สถานที่จัดทำหนังสือเดินทาง 

 กรมการกงสุล
 ศูนย์ราชการเฉลิมพระเกียรติ 80 พรรษา 5 ธันวาคม 2550
 ศรีนครินทร์ (ธัญญาพาร์ค)
 ตลิ่งชัน (สถานีขนส่งสายใต้)
 มีนบุรี (บิ๊กซี สุวินทวงศ์)
 คลองเตย (MRT คลองเตย)
 ปทุมวัน (เอ็มบีเคเซ็นเตอร์)
 ธัญบุรี (ฟิวเจอร์พาร์ค รังสิต)
 บางใหญ่ (เซ็นทรัล เวสต์เกต)
 เชียงใหม่ (เซ็นทรัล เชียงใหม่ แอร์พอร์ต)
 เชียงราย (เซ็นทรัล เชียงราย)
 พิษณุโลก (เซ็นทรัล พิษณุโลก)
 นครสวรรค์ (บิ๊กซี นครสวรรค์ 2)

 อุดรธานี (เซ็นทรัล อุดร)
 ขอนแก่น (เซ็นทรัล ขอนแก่น)
 อุบลราชธานี (ศาลากลางจังหวัดอุบลราชธานี)
 นครราชสีมา (เซ็นทรัล โคราช)
 จันทบุรี (เซ็นทรัล จันทบุรี)
 สุราษฎร์ธานี (สหไทยการ์เดนพลาซา)
 ภูเก็ต (เซ็นทรัล ภูเก็ต เฟสติวัล)
 สงขลา (ถนนแหลมสนอ่อน)
 ยะลา (ศูนย์อำนวยการบริหารจังหวัดชายแดนภาคใต้)
 พัทยา (เซ็นทรัล พัทยา)
 บุรีรัมย์ (บุรีรัมย์ คาสเซิล)
 นครศรีธรรมราช (เซ็นทรัล นครศรี)
 หนองคาย (อัศวรรณ ช๊อปปิ้ง คอมเพล็กซ์ 2)
 ประจวบคีรีขันธ์ (บลูพอร์ต)

 ดูเพิ่ม 
 หนังสือเดินทางไทย

 เชิงอรรถ 
หมายเหตุ

อ้างอิง

หมวดหมู่:หน่วยงานของรัฐบาลไทยในเขตหลักสี่
หมวดหมู่:กระทรวงการต่างประเทศ (ประเทศไทย)
หมวดหมู่:หน่วยงานภาครัฐที่ก่อตั้งในปี พ.ศ. 2418
หมวดหมู่:ก่อตั้งในสยามในปี พ.ศ. 2418
การกงสุล